‏ יום חמישי 11 אוקטובר 2018

**לנציגויות ודיירי הבתים המשותפים בעירנו:**

**אנו עומדים בפתחו של החורף, זה הזמן להתכונן ולהכין את הרכוש המשותף והפרטי לקראת עונת הגשמים.**

 **אנו ממליצים להיערך בהתאם ולבצע את הפעולות הנדרשות, המפורטות כדלקמן:**

‏

* יש לבדוק את הקולטים בגגות, ולבחון באם חדרו את איטום הגג, אם כן, יש

 לבצע תיקון במקום בו הקולט שקע.

* לבדוק פתחי מרזבים בגג, או בכל מקום אחר בו קיימים מרזבים ברכוש המשותף וגם את המרזבים עצמם באם הם נקיים מעלים, סמרטוטים , פגרים או כל חפץ אחר.
* לבדוק את ניקוז המים במרזבים וזרימת המים לאזורים הפתוחים.
* לחזק את האנטנות הקיימות ולהסיר את האנטנות המיותרות מגגות הבתים.
* להסיר מהגגות או ממשטחים גבוהים בבניין, כל חפץ העלול לעוף ברוח.
* לגזום עצים הבאים במגע עם כבלי חשמל או בזק, לבצע גיזום ענפים המסכנים עוברי אורח ברכוש המשותף והפרטי .
* יש לבדוק את תקינות ארונות החשמל ואת ההארקה ברכוש הפרטי והמשותף .

הארקה היא האמצעי המקובל והחשוב ביותר למניעת התחשמלות

 מרשת החשמל הביתית, התקנתה בבתים חדשים מחויבת בישראל על פי

 חוק כבר מאז שנת 1978.

* יש להתקין תאורת חרום בחדר המדרגות, באם קיימת תאורת חרום יש

 לבדוק את תקינותה.

* בבניינים שאספקת המים שלהם מבוססת על משאבות, בעת הפסקת

 חשמל (בהנחה שאין גיבוי גנרטור בבניין) .

 קיימת אפשרות זאת בתנאי שתוכנן מראש סידור בצנרת המים של הבניין

 לספק לשלוש עד ארבע קומות ראשונות מים בלחץ מרשות המים העירונית,

 לשם כך יש לדאוג שהמגוף העוקף יהיה פתוח.

 לקבלת פרטים נוספים יש לפנות ל"שרונים".

לשירותכם תמיד,

המחלקה לתרבות הדיור